Der har været langt mellem spilleminutterne for Jeppe Illum i denne sæson. Derfor har den nordjyske superligaklub Vendsyssel FF nu valgt at leje den 26-åige midtbanespiller ud til Næstved BK, der spiller i NordicBet Ligaen. - Jeppe Illum har ikke fået den spilletid i efteråret, som han havde håbet på. Derfor har han søgt efter et sted, hvor muligheden for at få mere spilletid var højere end hos os, og det ønske har vi efterkommet, siger sportsdirektør Ole Nielsen til Vendsyssel FF's hjemmeside. Jeppe Illum kom til Vendsyssel FF i sommeren 2017, og siden er det blevet til 36 kampe for klubben – heraf tre i indeværende sæson. Midtbanespilleren har scoret seks mål i den hvide trøjer. - Vi har været utrolig glade for at have Jeppe i vores trup, og vi siger ham en stor tak for hans indsats, og ønsker ham alt mulig held og lykke i fremtiden, lyder det fra Ole Nielsen. Jeppe Illum er lejet ud til Næstved BK indtil sommer, hvor hans kontrakt med Vendsyssel FF samtidig udløber.

Opsummering:
Superligaklubben Vendsyssel FF har lejet Jeppe Illum ud til Næstved BK for resten af sæsonen.